**คณะสัตวแพทยศาสตร์ มข. จัดโครงการ “เพิ่มพูนความรู้เพื่อเตรียมสอบใบประกอบวิชาชีพฯ ประจำปี 2562”**

เมื่อวันพฤหัสบดีที่ 10 มกราคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดย งานวิจัยและบริการการศึกษาได้จัดโครงการ **“เพิ่มพูนความรู้เพื่อเตรียมสอบใบประกอบวิชาชีพฯ ประจำปี 2562”** ณ ห้อง VM3203 ชั้น 2 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยมีวัตถุประสงค์เพื่อเตรียมความพร้อมให้นักศึกษาชั้นปีที่ 5 ในการสอบประเมินความรู้ขั้นพื้นฐานของการประกอบวิชาชีพการสัตวแพทย์ โดยมี **รศ.น.สพ.สุทธิศักดิ์ นพวิญญูวงศ์** สังกัดกลุ่มวิชาพยาธิชีววิทยา สาขาสัตวแพทยศาสตร์เป็นวิทยากรบรรยายในหัวข้อเรื่อง **“เกณฑ์มาตรฐานวิชาชีพการสัตวแพทย์”** และ **“สอบอย่างไรถึงไม่ผ่าน”** นักศึกษาชั้นปีที่ 5 ได้เข้ารับฟังการบรรยายโดยพร้อมเพรียง ได้ร่วมกิจกรรมถามตอบ และซักถามข้อมูลเพื่อความเข้าใจ การจัดโครงการบรรลุตามวัตถุประสงค์ด้วยดี